Canḍhi Kethèk

Canḍhi Kethèk panèka canḍhi Hindu sè asoson megalitik bângontona kadi piramida ḍâri abâd sè kapèng 15–16 è pèngghir bârâ' lao'na Ghonong Lawu è ḍhisa Anggrasmanis, kecamadhân Gumeng è Jenawi, Karanganyar, Jhâbâ Tengnga.

Rontonan canḍhi panèka aghâḍhuwân empa' dhâng-dhângan sè asoson sè ngadhep ḍâ' bârâ'. Masèng-masèng dhâng-dhângan jârèya èhubungaghi kalabân onḍhaghân bâto. È sèsè kangan canḍhi bâḍâ jhâlân kèni' mènangka pèlèyan laèn ghâbây dâpa' ka dâng-dhângan sè palèng attas. Kethèk è ḍâlem bhâsa Jhâbhâ artèna monyèt, nyama sè èparèngè bi' orèng è daèra jârèya ḍâ' canḍhi panèka amarghâ dhimèn bânnya' ètemmo monyèt è kennengngan panèka kantos satèya.

Sacara administratif, kennengngânna Canḍhi Kethèk bâḍâ è Ḍusun Cetho, Ḍhisa Gumeng, Kecamadhân Jenawi, Karanganyar, Jhâbâ Tengnga. Bâḍâ è tèngghina 1486 mdpl.

 Kennengngan 
Situs Candhi Kethèk sacara administratif bâḍâ è Ḍusun Cetho, Ḍhisa Gumeng, Kecamadhân Jenawi, Karanganyar, Jhâbâ Tengnga, è tèngghina 1486 mdpl. kaangghuy ḍâpa' ka canḍhi kasebbhut koddhu lèbât jhâlân kèni' (setapa') kalabân nyebbherrângè songay sè bâḍâ è sèsè lao' ḍâjâna Canḍhi Cetho. Songay jârèya namong bâḍâ aèngnga bâkto mosèm ojhân, samentara bâkto mosèm panas aèngnga kèrrèng. Canḍhi Kethèk bâḍâ è dâlem alas pinus ghâḍhuwânna Perhutani, lanjhângnga ra-kèra 500 mèter ḍâri songay jârèya.

 Sombher